## Pitanja za intervju

### Plan intervjua

|  |  |
| --- | --- |
| Sustav: | Sustav za turističke izlete brodicama |
| Projekt: | Aplikacija za turističke izlete brodicama |
| Učesnik(ci): | Robert Šepinski, Laura Kolonić |
| Datum: | 16.03.2020 |
| Vrijeme: | 15h |
| Mjesto: | Rijeka |
| Trajanje: | 40 min |
| Namjena: | Dobiti detalje o željenom sustavu korisnika. |
| Dokumenti: | / |

### Detalji o korisniku sustava

|  |  |
| --- | --- |
| Ime i prezime: | Robert Šepinski |
| Firma/odjel: | Rent a boat i krstarenje brodicama |
| Uloga u sustavu: | Vlasnik |

### Zadaci korisnika

|  |
| --- |
| Na koje načine akter koristi sustav? |
| Poželjno je da sustav ima tri aktera – administrator, zaposlenik, klijent.   * Administrator bi sustav koristio za unos i evidenciju zaposlenika, brodica i ruta. Također, mogao bi izrađivati izvještaje s obzirom na datume ili lokacije koje su bile najposjećenije. * Zaposlenik bi vodio evidenciju o dolascima klijenata (gostiju) na brodicu. * Klijent, odnosno gost bi napravio on-line registraciju na stranici, te bi odabrao željenu brodicu za krstarenje. U kalendaru bi bili prikazani datumi plovidbe željene brodice, kao i njezine rute.   Trenutni sustav podrazumijeva vlasnika (korisnik koje je intervjuiran) i zaposlenike (posadu – skipere). Vlasnik vodi evidenciju o brodicama koje posjeduje, kao i kalendar s obzirom na dostupne datume brodica i ruta. |
| Koje zadatke izvršava/za koje je odgovoran? |
| Korisnik s kojim se intervju provodi je ujedno i vlasnik, stoga su njegovi zadatci evidencija brodica i vođenje kalendara s dostupnim datumima brodica i njihovim rutama. Zaposleni (posada) i klijenti (gosti), do sada nisu imali posebnu interakciju sa sustavom, no to se nastoji uvesti. |
| Kome je odgovoran za izvršavanje zadataka? |
| Korisnik je ujedno i vlasnik. |
| Na koji način se izvršavaju zadaci? Opis! |
| * Evidencija brodica – ručno zapisivanje brodica i vrsti brodica koje posjeduje (štand u Opatiji tijekom ljetne sezone). * Evidencija ruta – ručno evidentiranje ruta kojima se brodice kreću. * Evidencija datuma i vremena - vodi se evidencija o datumima kada su brodice zauzete i u kojem vremenu. * Praćenje vremenske prognoze – vremenska prognoza prati se unaprijed tjedan dana. U slučaju loše vremenske prognoze, otkazuje se turistički izlet. |
| Postoje li problemi i koji su u izvršavanju zadataka? |
| Korisniku bi uvelike olakšalo posao kada bi korisnici imali online pristup kalendaru sa slobodnim bordicama i terminima. |

### Identifikacija problema

Pitanja ponoviti više puta!

| Na koje probleme korisnik nailazi tijekom posla? |
| --- |
| Problemi korisnika tijekom posla odnose se na prevelike količine papirologije kao i nejasnoće prilikom pregleda slobodnih brodica za turističke izlete. |
| Postoje li standardni načini rješavanja tih problema? |
| Korisnik za svaku brodicu ima zasebni kalendar plovidbe. |
| Postoji li bolji način za riješiti problem? |
| Korisniku bi odgovaralo kada bi kalendar sadržavao i prikazivao dostupne datume i rute plovidbe brodica, smatra kako bi spomenuti kalendar informacije prikazivao na organiziraniji i pregledniji način. |

### Sumarizacija problema

* Grupirati probleme, opisati ih vlastitim riječima
* Pročitati to korisniku!
* Slaže li se ovo što je napisano s korisnikovim očekivanjima?
* Navesti 3-4 najbitnije stavke za implementaciju

|  |
| --- |
| * EVIDENCIJA BRODICA – korisnik želi da sustav posjeduje galeriju brodica, budući da će na taj način biti jednostavniji odabir istih s obzirom na želje i zahtjeve klijenata (gostiju). Spomenuta galerija sadržavala bi slike brodica, no osim toga i njihove karakteristike – maksimalna količina gostiju, broj kreveta, dužina i širina brodice, dnevna ili tjedna ekskurzija. S obzirom na odabranu brodicu, prikazuje se njezin kalendar s dostupnim datumima i rutama, te cijenama. * EVIDENCIJA RUTA – korisnik bi kod svake odabrane brodice, osim što bi se prikazivao kalendar plovidbe istih, prikazivale bi se i rute brodice. Odabirom rute otvorio bi se detaljniji opis iste. Ukoliko više brodica sadrži istu rutu, kod odabira brodice bi se u kategoriji „Pogledajte još mogućnosti“ prikazale i ostale brodice. * KALENDAR PLOVIDBE – kalendar plovidbe bio bi organiziran za svaku brodicu posebno i prikazivao njihove datume, kao i vrijeme plovidbe. * PRAĆENJE VREMENSKE PROGNOZE – unutar glavnog izbornika bila bi sadržana vremenska prognoza po tjednima, koja bi se automatski ažurirala s onom odabranom na Internetu. * ON-LINE REGISTRACIJA GOSTIJU – gosti bi se za pristup krstarenju registrirali on-line, popunili osobne podatke i kontakt, te rezervirali mjesto na brodici. Postoji mogućnost da osim većih ekskurzija, budu i one manje do petero ljudi. Prilikom preuzimanja aplikacije, vrši se spomenuta rezervacija brodice ili mjesta na brodici. Klijent dobiva jedinstveni kod kojega prikazuje zaposleniku (posadi / skiperu ) prilikom ukrcaja na brodicu. |

### Identificiranje nefunkcionalnih zahtjeva

|  |
| --- |
| Koju razinu edukacije ima korisnik? |
| Korisnik posjeduje znanje o korištenju računala. |
| Koju razinu vještina rada na računalu ima korisnik kojem je sustav namijenjen? |
| Korisnik posjeduje visoku razinu rada na računalu. |
| Koji drugi informatički sustavi se koriste u firmi i na kojim platformama? |
| Korisnik postojeću web stranicu firme ne koristi, te planira izradu nove stranice modernijeg izgleda i s više korisnih funkcionalnosti. S obzirom da firma radi sezonski, ne posjeduje informatičke sustave. |
| Kako se novi sustav može povezati s postojećim IT sustavima? Postoji li potreba za tim? |
| / |
| Postoje li planovi za nadogradnju postojećih sustava ili platformi? |
| Korisnik ima želju za izradu nove web stranice / aplikacije koja će olakšati sezonsko vođenje posla, kao i dati pregledniji uvid u brodice i raspored njihovih plovidbi. |
| Koja su očekivanja korisnika od novog sustava? |
| Korisnikova očekivanja su ispunjenje zahtjeva i olakšano sezonsko vođenje posla. |
| Kakvu vrstu dokumentacije korisnik očekuje na kraju? |
| / |
| U kojoj mjeri bi sustav trebao biti dostupan? |
| / |
| Koja su očekivanja korisnika vezana uz performanse sustava? |
| / |
| Tko će održavati i konfigurirati sustav? |
| Sustav će po potrebi održavati i konfigurirati Kolonić Laura. |
| Kako bi se sustav trebao instalirati i konfigurirati? |
| Sustav će biti dostupan za instalaciju preko Interneta. Prilikom on-line registracije, biti će omogućeno preuzimanje aplikacije za klijenta. Klijent će putem aplikacije vidjeti slobodne termine i brodice za plovidbu, kao i cijene istih. Prilikom „rezervacije/kupnje“ turističkog izleta, isti će dobiti jedinstveni kod kojega će predočiti prilikom dolaska na brodicu. |
| Koji su planovi za backup podataka? |
| Podaci će biti spremljeni u bazi podataka, te će povremeno biti učinjen izvoz istih na lokalno računalo korisnika. |
| Koji su sigurnosni zahtjevi? |
| Korisnik nema posebne sigurnosne zahtjeve za sustav. |
| Kako će se sustav distribuirati? |
| / |
| Postoje li još neke specifičnosti ili zahtjevi o kojima bi trebalo voditi računa? |
| / |